പുരാവസ്തുക്കള് കൈവശം വെക്കാന് അധികാരമുണ്ടോ? കോഴിക്കോട് മോന്സണ് മാവുങ്കലിന്റെ പുരാവസ്തു തട്ടിപ്പ് പുറത്തുവന്നതോടെ പുരാവസ്തു കൈകാര്യം ചെയ്യുന്നതുമായി ബന്ധപ്പെട്ട് നിരവധി ചോദ്യങ്ങളാണ് ഉയരുന്നത്. പുരാവസ്തുക്കള് എപ്രകാരമാണ് തിരിച്ചറിയുന്നത്, അത് എപ്രകാരമാണ് കൈകാര്യം ചെയ്യേണ്ടത്, അത് സുക്ഷിക്കാന് പൊതുജനങ്ങള്ക്ക് അവകാശമുണ്ടോ, അവയുടെ കൈമാറ്റവും വില്പ്പനയും നടത്താന് പറ്റുമോ എന്നതുള്പ്പെടെയുള്ള ചോദ്യങ്ങള്. എന്നാല് ഇക്കാര്യത്തില് വ്യക്തമായ മാര്ഗനിര്ദേശങ്ങളും നിയമാവലികളും നിലവിലുണ്ട്. അന്റിക്വിറ്റീസ് ആന്ഡ് ആര്ട്ട് ട്രഷേഴ്സ് ആക്ട് 1972 എന്ന കേന്ദ്ര ആക്ടിലാണ് പുരാവസ്തുക്കളുടെ കൈകാര്യം സംബന്ധിച്ച വിഷയങ്ങള് പ്രതിപാദിക്കുന്നത്. നൂറ് വര്ഷത്തില് കൂടുതല് പഴക്കമുള്ളതും ചരിത്രപരമോ, കലാപരമോ, പുരാതത്വപരമോ ആയി പ്രാധാന്യമുള്ളതുമായ വസ്തുക്കളാണ് പുരാവസ്തുക്കള് എന്ന ഗണത്തില് ഉള്പ്പെടുന്നത്. ഇത്തരത്തില്പ്പെട്ട വസ്തുക്കള് കൈവശമുള്ളവര്ക്ക് അവ പുരാവസ്തുവാണോ എന്ന കാര്യം ഉറപ്പിക്കുന്നതിനും അത് നിയമപരമായി സൂക്ഷിക്കുന്നതിനുള്ള അവകാശം സമ്ബാദിക്കുന്നതിനുമായി കേന്ദ്ര പുരാവസ്തു വകുപ്പില് പുരാവസ്തു രജിസ്റ്ററിംഗ് ഓഫീസുകള് പ്രവത്തിക്കുന്നുണ്ട്. അത്തരം ഓഫീസുകളില് പൊതുജനങ്ങളുടെ കൈവശമുളള പുരാവസ്തുക്കള് രജിസ്റ്റര് ചെയ്യുന്നതിനുള്ള സംവിധാനമുണ്ട്. രജിസ്റ്ററിംഗ് ഓഫീസ് അനുവദിക്കുന്ന പുരാവസ്തു രജിസ്ട്രേഷന് സര്ട്ടിഫിക്കറ്റ് ഇതു സംബന്ധിച്ചുള്ള ആധികാരിക രേഖയാണ്. കേരളത്തെ സംബന്ധിച്ച്, കേന്ദ്ര ആര്ക്കിയോളജി വകുപ്പിന്റെ തൃശൂര് സര്ക്കിളിന് കീഴില് ഇത്തരം ഓഫീസ് പ്രവര്ത്തിക്കുന്നുണ്ട്. പുരാവസ്തുക്കള് കൈവശമുള്ളവര് നിയമപരമായി അത് സൂക്ഷിക്കുന്നതിനുള്ള അവകാശം ഈ രജിസ്ട്രേഷനിലൂടെയാണ് നേടേണ്ടത്. പുരാവസ്തുക്കള് ഇന്ത്യക്കകത്ത് കൈമാറ്റം ചെയ്യുന്നതിനും ഈ ആക്ടില് വ്യവസ്ഥയുണ്ട്. അതുപ്രകാരം രജിസ്റ്റര് ചെയ്യപ്പെട്ട ഒരു വസ്തുവിന്റെ ഉടമസ്ഥതയും കൈമാറ്റം ചെയ്യാന് കഴിയും. രജിസ്റ്റര് ചെയ്തതോ, ചെയ്യാത്തതോ ആയ യാതൊരു പുരാവസ്തുവും വ്യക്തികള്ക്കോ, സ്ഥാപനങ്ങള്ക്കോ ഇന്ത്യയില് നിന്ന് പുറം രാജ്യങ്ങളിലേക്ക് കൊണ്ടുപോകാന് അവകാശമില്ല. ഇന്ത്യയിലുളള ഒരു പുരാവസ്തു മറ്റൊരു രാജ്യത്തിന് കൈമാറണമെങ്കില് അതിനുള്ള അവകാശം കേന്ദ്ര സര്ക്കാറിന് മാത്രമേയുള്ളു. യഥാര്ഥത്തില് പുരാവസ്തുക്കള് അല്ലാത്തതും എന്നാല് കാഴ്ചയില് പുരാവസ്തു എന്നു തോന്നിക്കുന്നതുമായ വസ്തുക്കള് വില്പ്പന നടത്തുന്നതിനും പുറം രാജ്യങ്ങളിലേക്ക് കൊണ്ടുപോകുന്നതിനും അവ പുരാവസ്തുവല്ല എന്ന സാക്ഷ്യപത്രം Non Antiqutiy certificate ആവശ്യമുണ്ട്. മുന്പ് പറഞ്ഞ ആക്ടില് പുരാവസ്തുവല്ല എന്ന സാക്ഷ്യപത്രം നല്കുന്നതിനുള്ള വ്യവസ്ഥകളും ഉള്പ്പെടുന്നുണ്ട്. ഈ സാക്ഷ്യപത്രം നല്കുന്നതിനുള്ള അധികാരവും കേന്ദ്ര പുരാവസ്തു വകുപ്പിന് മാത്രമാണ്. വിദഗ്ധ സമിതി പരിശോധിച്ചാണ് ഈ സര്ട്ടിഫിക്കറ്റ് നല്കുന്നത്. ആന്റ്വിക്, നോണ് ആന്റ്വിക് വസ്തുക്കളുടെ കച്ചവടം നടത്തുന്നവര്ക്ക് ലൈസന്സ് നല്കുന്നതിനുള്ള വ്യവസ്ഥകളും ഈ ആക്ടിലുണ്ട്. അതുപ്രകാരം ലൈസന്സ് നേടി നിയമവിധേയമായി ഇത്തരത്തിലുള്ളകച്ചവടം നടത്തി വരുന്നവരും ധാരാളമുണ്ട്. ദുരിതം തുടരുന്നു രാജ്യത്ത് ഇന്ധന വില ഇന്നും വര്ധിപ്പിച്ചു സംസ്ഥാനത്ത് ഇന്ന് മുതല് മഴ കനക്കും ഇടിമിന്നലില് ജാഗ്രത വേണം ജമ്മു കശ്മീരില് ഏറ്റ്മുട്ടലിനിടെ ഒരു ഭീകരനെ സൈന്യം വധിച്ചു മോന്സനെ ക്രൈംബ്രാഞ്ച് ഇന്നും ചോദ്യം ചെയ്യും പാചകവാതക വിലയും വര്ധിപ്പിച്ചു ബന്ധു നിയമന വിവാദം: കെ ടി ജലീലിന്റെ ഹരജി സുപ്രീം കോടതി ഇന്ന് പരിഗണിക്കും